

VLADA REPUBLIKE HRVATSKE

Zagreb, 15. veljače 2024.

**PREDLAGATELJ:** Ministarstvo gospodarstva i održivog razvoja

**PREDMET:** Prijedlog odluke o davanju suglasnosti na Odluku Upravnog vijeća Javne ustanove „Nacionalni park Plitvička jezera" kojom se ovlašćuje ravnatelj za sklapanje ugovora o javnoj nabavi u predmetu nabave – Kupnja brodova

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s člankom 14. stavkom 1. podstavkom 10. Statuta Javne ustanove „Nacionalni park Plitvička jezera", (KLASA: 011-01/04-01/56, URBROJ: 517-04-14-5 od 28. svibnja 2014. godine), Vlada Republike Hrvatske je na sjednici održanoj dana \_\_\_\_\_\_\_\_\_ 2023. godine donijela

**ODLUKU**

**o davanju suglasnosti na Odluku Upravnog vijeća Javne ustanove „Nacionalni park Plitvička jezera" kojom se ovlašćuje ravnatelj za sklapanje ugovora o javnoj nabavi u predmetu nabave – Kupnja brodova**

**I.**

Daje se suglasnost na Odluku Upravnog vijeća Javne ustanove „Nacionalni park Plitvička jezera", KLASA: 003-03/23-06/12; URBROJ: 2125/84-01/4-23-3 od 20. listopada 2023. godine, kojom se ovlašćuje ravnatelj Javne ustanove „Nacionalni park Plitvička jezera“ za sklapanje ugovora o javnoj nabavi u otvorenom postupku javne nabave, ev.br. VV-15/23 za predmet nabave – Kupnja brodova, sa odabranim ponuditeljem ICAT d.o.o., Ante Pandakovića 13, 10000 Zagreb, OIB: 12799591400 na iznos 3.819.000,00 eura bez PDV-a.

**II.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

Andrej Plenković

Obrazloženje

Upravno vijeće Javne ustanove „Nacionalni park Plitvička jezera" (dalje u tekstu: NP Plitvička jezera) je 20. listopada 2023. godine donijelo Odluku, KLASA: 003-03/23-06/12; URBROJ: 2125/84-01/4-23-3 kojom se ovlašćuje ravnatelj sklopiti Ugovor po provedenom postupku javne nabave – Kupnja brodova, a kojom se odabire ponuda ponuditelja ICAT d.o.o., Ante Pandakovića 13, 10000 Zagreb, OIB: 12799591400 po ponuđenoj cijeni od 3.819.000,00 eura bez PDV-a.

NP Plitvička jezera provela je otvoreni postupak javne nabave velike vrijednosti u skladu s člankom 86. stavkom 1. i člankom 198. stavkom 3. Zakona o javnoj nabavi („Narodne novine“, br. 120/16. i 114/22., u daljnjem tekstu: ZJN) za predmet nabave „Kupnja brodova“ evidencijski broj VV-15/23 procijenjene vrijednosti 3.920.000,00 EUR bez PDV-a.

Javno nadmetanje objavljeno je 14. kolovoza 2023. godine u Elektroničkom oglasniku javne nabave Republike Hrvatske pod brojem 2023/S 0F2-0034465 i u Službenom listu Europske unije pod brojem **2023/S 156-497331** sukladno članku 88. i članku 244. stavku 2. ZJN.

U postupku javne nabave pristigla je jedna ponuda:

* Ponuda oznake: solarCat XW ponuditelja ICAT d.o.o. Ante Pandakovića 13, 10000 Zagreb, OIB: 12799591400

U postupku pregleda i ocjene ponuda ovlašteni predstavnici Naručitelja Zapisnikom o pregledu i ocjeni ponuda KLASA: 480-05/23-01/22 URBROJ: 2125/84-04-03/4-23-14 od 13. listopada 2023. godine utvrdili su kako je ponuda ponuditelja ICAT d.o.o. Ante Pandakovića 13, 10000 Zagreb, OIB: 12799591400 u predmetnom postupku ekonomski najpovoljnija u skladu s opisanim kriterijima za odabir ponude.

Cijena odabrane ponude iznosi 3.819.000,00 EUR bez PDV-a, odnosno 4.773.750,00 EUR s PDV-om.

Temeljem pregleda i ocjene ponude, od strane Naručitelja donesena je Odluka o odabiru KLASA: 480-05/23-01/22 URBROJ: 2125/84-04-03/4-23-15 od 13. listopada 2023. godine kojom je prihvaćena ponuda ponuditelja ICAT d.o.o. Ante Pandakovića 13, 10000 Zagreb, OIB: 12799591400, koja je u postupku pregleda i ocjene ponuda ocijenjena ekonomski najpovoljnijom.

Iznos odabrane ponude u potpunosti će financirati NP Plitvička jezera te neće imati fiskalni učinak na Proračun Republike Hrvatske.

Sukladno Statutu Javne ustanove „Nacionalni park Plitvička jezera“ za sklapanje ugovora vrijednosti koji prelaze ovlasti ravnatelja i Upravnog vijeća Ustanove potrebno je ishoditi suglasnost Vlade.

Slijedom navedenog, temeljem članka 31. stavka 2. Zakona o Vladi Republike Hrvatske („Narodne novine“ broj 150/11, 119/14, 93/16, 116/18 i 80/22.), Vlada ovom Odlukom daje suglasnost na Odluku Upravnog vijeća KLASA: 003-03/23-06/12; URBROJ: 2125/84-01/4-23-3 kojom se ovlašćuje ravnatelj sklopiti Ugovor po provedenom postupku javne nabave.